JayJayThrowThrow/commonwealth-wiki-mix huggingface dataset:
दूरसञ्चार

]]

दूरसञ्चार (Telecommunications) भन्नाले कुनै सङ्केत, सन्देश, शब्द, लेख, तस्वीर, आवाज वा अन्य किसिमको जानकारीको तार, रेडियो, प्रकाश वा विद्युतचुम्बकीय तरङ्गको माध्यमबाट प्रसारण गरिने पद्दतिलाई बुझिन्छ। प्रविधिको माध्यमबाट कुनै सूचना तथा जानकारीलाई प्रेषकबाट प्रापकसम्म पुर्याउने कार्य नै दूरसञ्चार हो। यस क्रममा सूचनाहरूलाई विद्युतीय रूपमा रुपान्तरण गरी भौतिक माध्यम (उदाहरण: तार) मार्फत अथवा विद्युतचुम्बकीय तरङ्गको रूपमा प्रसारित गरिन्छ। दूरसञ्चार प्रणालीमा सूचना प्रसारणको मार्गलाई प्राय: सञ्चार च्यानलहरूमा विभाजन गरिन्छ, जसले गर्दा मल्टिप्लेक्सिङ विधिको फाइदाहरु उपभोग गरी दूरसञ्चारको प्रक्रियालाई अझै प्रभाबकारी बनाउन सकिन्छ। दूरसञ्चार (Telecommunications) शब्दको प्रादुर्भाव ल्याटिन शब्द communicatio बाट भएको हो र यसको अर्थ जानकारी आदानप्रदान गर्ने सामाजिक प्रक्रिया भन्ने हुन्छ। दूरसञ्चारको शाब्दिक अर्थ लामो/टाढाको दूरीमा सम्पर्क वा सञ्चार स्थापना गर्नु भन्ने हुन्छ।

दूरसञ्चार ऐन, २०५३ का अनुसार दूरसञ्चार भन्नाले आवाज, चिन्ह, सङ्केत, लेखोट, आकृति, कुनै प्रकारको गोप्य सङ्केत वा खबर उत्सर्जन (इमिसन), प्रसारण वा प्राप्तिको लागि कुनै तरिकाले पुनर्व्यवस्था, गणना वा अन्य परिवर्तन गरेको वा नगरेको त्यस्तो आवाज, चिन्ह, सङ्केत, लेखोट, आकृति वा गोप्य सङ्केत वा खबर, विद्युतीय माध्यमबाट तार, रेडियो, प्रकाश (अप्टीकल) वा अन्य विद्युत चुम्बकीय प्रणालीद्वारा उत्सर्जन, प्रसारण वा प्राप्ति गर्ने कार्य सम्झनु पर्छ।


शब्दको उत्पति
इतिहास

परापूर्वकालमा लामो दूरीमा सञ्चार सम्पर्क स्थापना गर्न प्रकाश संकेतहरु (उदाहरण: आगो, धुँवा, झन्डा, ऐना आदि) प्रयोग गरिन्थ्यो। पूर्व-आधुनिक युगमा ध्वनि संकेतहरु (उदाहरण: बाजा, ड्रम, सिरान, सिठ्ठी आदि) मार्फत सूचना तथा जानकारीहरु प्रदान गर्न थालियो। २० औँ र २१ औँ शताब्दीमा भएका नयाँ नयाँ आविस्कारसंगै विद्युतीय तथा विद्युतचुम्बकीय प्रविधिको प्रयोग गरेर लामो दुरीमा सम्पर्क स्थापना गर्न सम्भव भयो। टेलिग्राफ, टेलिफोन, टेलिप्रिन्टर, रेडियो, माइक्रोवेव, अप्टिकल फाइबर, भू-उपग्रह आदि नयाँ प्रविधिमा आधारित दूरसञ्चार सेवा हुन।

२० औँ शताब्दीको पहिलो दशकमा वैज्ञानिक मार्कोनीले रेडियो तरङ्गमार्फत दूरसञ्चार गर्न सकिने पद्दतिको विकास गरेपश्चात ताररहित दूरसञ्चारको क्षेत्रमा क्रान्तिको सुरुवात भयो। मार्कोनीले सन् १९०९ मा भौतिक शास्त्रतर्फको नोबेल पुरस्कारसमेत प्राप्त गरेका थिए। उनीलगायत अन्य विश्वप्रशिद्ध वैज्ञानिकहरु व्हिटस्टोन, मोर्स, ग्राहम बेल, आर्मस्ट्रंग आदिको अद्वितीय आविष्कार तथा योगदानले गर्दा विद्युतीय (इलेकिट्रकल) तथा इलेक्ट्रोनिक्स प्रविधिमा आधारित दूरसञ्चारको क्षेत्रमा उल्लेख्य प्रगति सम्भव भयो।
मुख्य अवधारणा
समाज
सरकार
मुख्य अवधारणा
आधुनिक सञ्चार
प्रसारण क्षमता
सन्दर्भ सामग्री
नारायणी डेभलपमेन्ट बैङ्क

नवलपरासी, चितवन र मकवानपुर गरि ३ जिल्लामा सेवा सञ्चालन गर्ने अनुमति प्राप्त गरेको
एक विकास बैङ्क हो। यसले नेपाल राष्ट्र बैंकबाट 'ख' वर्गको इजाजतपत्र प्राप्त गरेको छ।

नारायणी विकास बैंक लिमिटेडले सुरुमा २०५८ असोज १२ देखि जिल्ला स्तरीय "ख" वर्गको इजाजतपत्र प्राप्त वित्तीय संस्थाको रुपमा नारायणी ‌‌औधोगिक विकास बैंक लिमिटेडको नामबाट कारोबार सञ्चालन गरेको थियो र पछि यसको नाम परिवर्तन गरी नारायणी डेभलपमेन्ट बैंक लिमिटेड राखिएको। बैंकको प्रधान कार्यालय चितवनको भरतपुर–१० मा रहेको छ। बैंकको टाँडी, यज्ञपुरी क्यान्सर अस्पताल, भरतपुर अस्पताल, नारायणगढ र पर्सा गरी पाँच वटा शाखा रहेका छन् ।
सन्दर्भ सामग्रीहरू

श्रेणी:नेपाली बैङ्कहरू
श्रेणी:नेपालका विकास बैङ्कहरू
कर्णाली डेभलपमेन्ट बैङ्क

नेपालको ३ जिल्लाहरूमा सेवा सञ्चालन गर्ने अनुमति पाएको एक विकास बैङ्क हो। यसले नेपाल राष्ट्र बैंकबाट 'ख' वर्गको इजाजतपत्र प्राप्त गरेको छ।
इतिहास

२०६० फागुन ६ गते स्थापना भएको कर्णाली डेभलपमेन्ट बैंक लिमिटेड नेपालको मध्य तथा सुदूर पश्चिमाञ्चल क्षेत्रको पहिलो विकास बैंक हो। बैंकको केन्द्रीय कार्यालय नेपालगन्जमा रहेको छ भने तुलसीपुर, घोराही, लमही, भालुवाङ, गढवा, कोहलपुर, खजुरा, बैजापुर, गुलरिया, सानोश्री, बाँसगढी, भुरीगाउँ, राजापुर, ठाकुरद्वारा, बिजौरी, सिसहनिया, शम्शेरगञ्ज र नारायणपुरमा रहेका १९ वटा शाखा कार्यालयहरू, ५ वटा एटिएम र मोबाइल बैंकिङ्ग सेवाहरु मार्फत बैंकिङ्ग सेवाहरू प्रदान गर्दै आइरहेको छ।
सन्दर्भ सामग्रीहरू

श्रेणी:नेपाली बैङ्कहरू
श्रेणी:नेपालका विकास बैङ्कहरू
साइन रेसुङ्गा डेभलपमेन्ट बैङ्क

नेपालको एक राष्ट्रिय स्तरको विकास बैङ्क हो। यसले नेपाल राष्ट्र बैंकबाट 'ख' वर्गको इजाजतपत्र प्राप्त गरेको छ।
इतिहास

साइन डेभलपमेन्ट बैंक लिमिटेडको रूपमा यसको स्थापना २०६५ फागुन ११ गते पश्चिम नेपालको आर्थिक तथा औद्योगिक केन्द्र रुपन्देही जिल्लाको बुटवल भएको थियो। विसं २०६९ चैत ४ गते गुल्मी क्षेत्रबाट रेसुङ्गा विकास बैंकसँग गाभिएपछि यस विकास बैंकको नाम परिवर्तन गरी साइन रेसुङ्गा डेभलपमेन्ट बैंक लिमिटेड राखिएको थियो र यसको सेवा क्षेत्र १० जिल्लामा विस्तार गरिएको थियो। विसं २०७३ जेठ २९ गते प्युठान जिल्लाको गौमुखी विकास बैंकमा गाभिएको थियो। विसं २०७६ आश्विन २७ गते भार्गव विकास बैंक र पूर्णिमा विकास बैंकलाई प्राप्ति गरी २०७६ माघ १० गते राष्ट्रिय स्तरको विकास बैंकमा स्तरोन्नति गरिएको थियो। यसको प्रधान कार्यालय बुटवलमा रहेको छ।
सन्दर्भ सामग्रीहरू

श्रेणी:नेपाली बैङ्कहरू
श्रेणी:नेपालका विकास बैङ्कहरू
ज्योति विकास बैङ्क

ज्योति विकास बैङ्क लिमिटेड कम्पनी ऐन, २०६३ अन्तर्गत स्थापित सीमित दायित्व रहेको कम्पनी हो र यसलाई बैङ्क तथा वित्तीय संस्था सम्बन्धी ऐन, २०६३ अन्तर्गत नेपाल राष्ट्र बैङ्कले “ख” वर्गको राष्ट्रिय स्तरको वित्तीय संस्थाको इजाजतपत्र प्रदान गरेको छ । ज्योति विकास बैंक लिमिटेड नेपाल राष्ट्र बैंकबाट "ख" श्रेणीको इजाजतपत्र लिएर वाणिज्य बैंकिङ गतिविधिमा संलग्न राष्ट्रिय स्तरको विकास बैंक हो। नेपाल विद्युत् प्राधिकरणका कर्मचारी, व्यवसायी र आम नागरिक लगायतका प्रवद्र्धकहरूको कोर समूहद्वारा स्थापना भएको बैंकले सम्भावित जलविद्युत आयोजनालाई ऋण सुविधा उपलब्ध गराएर जलविद्युत क्षेत्रको प्रवद्र्धन गर्ने मौलिक ध्यान केन्द्रित गरेको थियो । समग्रमा आम नागरिकका आवश्यकता र देशको अर्थतन्त्रको निरन्तर मूल्याङ्कन गर्दै, बैंकले नागरिकको आवश्यकतालाई केन्द्रमा राखेर समाजको ठूलो वर्गलाई पूरा गर्ने वित्तीय संस्थाको रूपमा स्थापित गरेको छ ।

बढ्दो अर्थतन्त्र र जनसांख्यिकीय मिश्रणमा आएको परिवर्तनले धेरै भन्दा धेरै मानिसहरू व्यावसायिक र वित्तीय गतिविधिहरूमा संलग्न भइरहेका छन् र ऋण र अन्य बैंकिङ सुविधाहरूको आवश्यकता अत्याधिक बढ्दै गएको छ। व्यक्तिगत आर्थिक आवश्यकतादेखि साना तथा मझौला व्यवसायको वित्तीय आवश्यकतादेखि ठूला कर्पोरेटहरूको आवश्यकता पूरा गर्न बैंकले नागरिकको जीवनमा समृद्धि ल्याउने राष्ट्रिय लक्ष्यलाई सहयोग गर्ने अग्रपंक्तिमा रहेको छ ।

प्रारम्भिक चुक्ता पुँजी रु. २५९ मिलियन, बैंकको चुक्ता पुँजी रू. 4.26 बिलियन। विगत १३ वर्षको यात्रामा बैंकले झिमरुक विकास बैंक लिमिटेड (आर्थिक वर्ष २०७३/७४) मा गाभिएर थप २ वटा क्षेत्रीय स्तरका विकास बैंकहरू, राप्तीवेरी विकास बैंक लिमिटेड (आर्थिक वर्ष २०७४/७५) र हाम्रो विकास बैंक लिमिटेड (आर्थिक वर्ष २०७५/७६) प्राप्त गरेको छ ।

बैंकको हाल काउन्टीभर ३ वटा एक्सटेन्सन काउन्टरसहित १२० शाखा छन् । बैंकले एटिएम मेसिन (६४) सञ्जालबाट सेवाहरू पनि उपलब्ध गराउँदै आएको छ र डिजिटल बैंकिङ उत्पादनहरूको विस्तृत श्रृंखलाका साथ बढ्दो प्रविधिमैत्री ग्राहकहरूसम्म पुग्नका साथै शाखा र एटीएम दुवै मार्फत आफ्नो पहुँच विस्तार गर्ने प्रक्रियामा रहेको छ ।

ज्योति विकास बैंकले सबै सम्भावित माध्यमबाट देशका नागरिकको सेवा गर्ने आफ्नो परम आग्रहलाई साँच्चै प्रतिबिम्बित गर्ने उद्देश्य, भिजन, मूल मूल्य र व्यापार रणनीतिको स्पष्ट सेट गरेको छ।
मर्ज भएको बैङ्क तथा वित्तिय संस्ठाहरू

विक्रम सम्बत २०७३ सालमा ज्योति विकास बैङ्कसँग झिमरूक विकास बैङ्क लिमिटेड मर्ज भई एकिकृत कारोबारको थालनी भएको हो ।
सन्दर्भ सामग्रीहरू


श्रेणी:नेपाली बैङ्कहरू
श्रेणी:अर्थतन्त्रहरू
गुगल+

गूगल प्लस गूगल निगमको स्वामित्बमा रहेको सामाजीक सञ्जाल साइट हो। फेसबुकसँग प्रतिश्पर्दा गर्ने उद्धेश्यले यसको निर्माण गरिएको हो। यसको मुख्य विशेषता भनेको गोपनियता हो। फेसबुकमा एक प्रयोगकर्ताले अर्को प्रयोकर्तालाई साथी बन्न आग्रह गर्नु पर्ने हुन्छ र अर्को प्रयोगकर्ताले त्यसलाई स्विकार्ने अथबा अस्विकार्न सक्दछ भने गूगल ‌प्लसमा जो कोइले पनि गूगल ‌पलसको प्रयोगकर्तालाई आफ्नो 'सर्कल'मा राख्न सक्दछ र अर्को प्रयोगकर्ताले स्विकार्न पर्छ भन्ने जरूरि छैन।गूगल ‌प्लसमा सामुहिक भिडिवो वार्ताको पनि सुबिधा रहेको छ। साथै मन परेका चिजहरूलाई 'स्पार्क'का माध्यमबाट थप जानकारी प्राप्त गर्न पनि सकिन्छ।
सन्दर्भ सामग्री
बाह्य कडीहरु

*
श्रेणी:सामाजिक सञ्जाल
चेतन भगत

चेतन भगत (; जन्म २२ अप्रिल १९७४) भारतीय उपन्यास लेखक हुन।भगतले अङग्रेजीमा उपन्यास लेख्ने गर्दछन। आईआईटी दिल्लीबाट इन्जिनियरिङ र आइआइएम अहमदावादबाट एमबीए गरेका थिए भगतले।भगतको पहिलो उपन्यास फाइभ पोइन्ट समवन हो।जुन उपन्यास आईआईटीका तीन छात्रहरूको बारेमा छ भने भगतको दोस्रो उपन्यास वन नाइट एट कल सेन्टर हो जुन गुरुगाउँको कलसेन्टरको बारेमा आधारित भइ रचना गरिएको छ।उनका दुवै उपन्यासले बिक्रिमा नयाँ किर्तिमान रच्न सफल भएका थिए। भगतका अन्य उपन्यासहरूमा टु स्टेट र् हालसालै उनको नयाँ उपन्यास रिभोलुसन २०२०प्रकाशित भएको छ।
सन्दर्भ सामग्रीहरू
बाह्य लिङ्क

*चेतन भगत - आधिकारिक साइट
*भगतको तेस्रो उपन्यास"
*असफलताले संसार सकिदैन: चेतन भगत


श्रेणी:भारतीय उपन्यासकारहरू
श्रेणी:भारतीय साहित्यकारहरू
श्रेणी:दिल्लीका मानिसहरू
भारतीय कृषि अनुसन्धान परिषद

भारतीय कृषि अनुसन्धान परिषद (Indian Council of Agricultural Research / ICAR) भारत सरकारको कृषि मंत्रालयमा कृषि अनुसन्धान एवं शिक्षा विभागको तहत एक स्वायत्तशासी संस्था हो। रॉयल कमीशनको कृषिमा रिपोर्टको अनुसरणमा सोसाइटी रजिस्ट्रीकरण ऐन, १८६० को तहत पंजीकृत र १६ जुलाई, १९२९ मा स्थापित यस सोसाइटीको पहिला नाम इंपीरियल काउंसिल अफ एग्रीकल्चरल रिसर्च थियो। यसको मुख्यालय नयाँ दिल्लीमा छ।
यी पनि हेर्नुहोस्

*भारतीय कृषि अनुसन्धान संस्थान
वाह्य सूत्र

*भारतीय कृषि अनुसन्धान परिषदको जालघर
*University of Agricultural Sciences ,Dharwad
*Orissa University of Agriclture and Technology, Bhubaneswar
*http://www.icar.org.in/dipa/events/ICAR-REPORTER/july-sept2005.pdf
*http://www.ias.ac.in/currsci/jun252008/1547.pdf

श्रेणी:संस्थान
श्रेणी:कृषि
राजमती

राजमति एक जना प्रेमीले आफ्नी मन परेकी केटी विवाह गरिदेऊ भनेर आफ्नो बाबु सँग याचना गरिरहेको आत्मकथनात्मक संरचनामा आधारित नेपाल भाषाको प्रचलित गीत हो। त्यसैले यो काठमाडौँ उपत्यकाली नेवार इतर जनजीवनमा समेत प्रचलित र प्रसिद्ध छ। यो सवासय-दुईसय वर्ष जति पुरानो मानिन्छ। तथापि यसको प्राचीनताको ठीक आकलन हुन सकेको छैन। गीतको प्रसङ्गले भने यो अझ पुरानो हुनुपर्ने देखिन्छ तथापि यस गीतको भाषा आजभोलिको नेपालभाषा जस्तै आधुनिक देखिन्छ। यस गीतको शब्द संरचना निकै कसिलो छ, हरेक शब्द-अर्थ गम्भीर छन। यसका कुनै शब्दले साहित्यक ओजको काम गरेका छन् भने कुनै शब्दले सांस्कृतिक-ऐतिहासिक ओज झल्काएका छन्।'
गीतको बारेमा

गीतमा ८ श्लोक छन्। पहिलो श्लोकमा नायकले आफ्नो बुबालाई राजमति विवाह गरिदिइएन भने आफू काशी जान लागेको धम्की छ। दोस्रोमा राजमतिको सौन्दर्य वर्णन र थलोको परिचय छ। तेस्रोमा नायिकाको शारीरिक दशाको बयान छ तर यो उसको शारीरिक अवस्थाको मात्र नभएर मानसिक स्थितिको उजागर पनि हो। यस श्लोकको सम्बन्ध अन्तिम श्लोकसित छ। चौथो श्लोकमा बाबुलाई अङगुलिनिर्देश गरी नायिका चिनाइरहेको छ। पाँचौँ श्लोकमा नायिका र उसका दिदीबहिनीका गहनाको वर्णन छ। यसको सम्बन्ध सातौँ श्लोकको सम्पन्नता द्यौतनसित छ। छैटौँ श्लोकमा काठमाडौँ सहरको प्रमुख धाराको चर्चाका साथै नायिका पानी लिन जाँदाको अवस्थाको वर्णन छ। सातौँ श्लोकमा नायिकासित सम्पन्न तवरले विवाह गरिदिनका लागि अनुरोध छ। अन्तिम श्लोकमा नायिकाको विवाह अरू नै कुनै असम्पन्न व्यक्तिसित भएको, छिट्टै पति वियोग भएको र नायिकाको कर्म खोटो भएको दुःखान्त सङ्केत छ।
पहिलोदेखि सातौँसम्मको कथानक विकास धिमा गतिमा भएको देखिन्छ भने अन्तिम श्लोकमा कथानक हृवात्तै परिवर्तन भएको देखिन्छ र यो अन्तिम श्लोक भएकोले बिचमा के भएको थियो भन्ने अनुमान गर्नुपर्ने हुन्छ। वास्तवमा यसको आरम्भिक र चरणबद्ध दुःखान्त सङ्केत यसका शब्द विचलनले ओझेलमा पारेको हो |
गीत
सन्दर्भ सामग्री


श्रेणी:नेवारी संस्कृति
श्रेणी:नेपाली लोककथा
हामी तीन भाइ

हामी तीन भाइ २००४ मा शिव रेग्मीद्वारा निर्देशित नेपाली कथानक चलचित्र हो। यस चलचित्रमा १९९० र २००० को दशकको अन्त्यतिरका तीन ठुला सुपरस्टारहरू - राजेश हमाल, श्रीकृष्ण श्रेष्ठ र निखिल उप्रेती - मुख्य भूमिकामा छन् भने रेखा थापा, झरना थापा, नन्दिता केसी, केशव भट्टराई, सुशीला रायमाझी, रवि गिरी आदिले सहयोग गरेका छन्। धेरै समीक्षकहरूले चलचित्रको पटकथा, सङ्गीत, हास्य र कलाकारहरूको अभिनय विशेष गरी यसका मुख्य कलाकारहरूको अभिनयलाई उजागर गर्दै प्रशंसा गरेका छन्।
कथा

हरि (राजेश हमाल) एक टुहुरो हो जसले जुत्ता चोरेर र भिक्षा मागेर बाँच्दछ। ऊ अरु दुई टुहुरा, राम र लक्ष्मणलाई भेट्छ र तिनीहरूलाई आफ्नो भाइको रूपमा धर्मपुत्र बनाउँछ। तिनीहरूलाई राम्रो भविष्य दिन, हरि आफ्नो अपराधको जीवन त्याग्छ र इमानदारीपूर्वक तिनीहरूलाई शिक्षा प्रदान गर्न काम गर्छ।

वर्षौं पछि, यो कुरा पत्ता लाग्छ कि लक्ष्मण एक धनी व्यापारिको छोरा हो जसलाई डाँकुहरूले मारेका थिए। लक्ष्मणकी आमाले उसलाई आफ्नो वास्तविक परिवारमा फर्कन आग्रह गर्छिन्, र यद्यपि उसले सुरुमा विरोध गर्छ, ऊ अन्ततः सहमत हुन्छ। यद्यपि, फर्केपछि, लक्ष्मणले थाहा पाउँछ कि उसको बुबालाई मार्ने डाँकुहरू अब उसलाई र उनकी आमालाई मार्न चाहन्छन् ताकि उसको सम्पत्ति कब्जा गर्न सकियोस्। लक्ष्मणले मद्दतको लागि आफ्ना भाइहरू, हरि र रामलाई भेट्छ। सँगै, तिनीहरू डाँकुहरूसँग लड्छन् र शान्ति पुनर्स्थापित गर्छन्, अन्ततः लक्ष्मणको घरमा फेरि परिवारको रूपमा खुसीसाथ बस्छन्।
पात्रहरू

* राजेश हमाल: हरि
* निखिल उप्रेती: लक्ष्मण
* श्रीकृष्ण श्रेष्ठ: राम
* रेखा थापा: मैया
* झरना थापा: पूजा
* नन्दिता केसी: अस्मी
* सुशीला रायमाझी: लक्ष्मणकी आमा
* सुनिल दत्त: जेके
* सलोन वस्नेत: युवा हरि
* रवि गिरी: पूजाको बुवा
सङ्गीत
सन्दर्भ सामग्रीहरू

श्रेणी:नेपाली चलचित्रहरू
श्रेणी:सन् २००४ का चलचित्रहरू
श्रेणी:नेपाली प्रेमप्रसङ्गयुक्त हास्य चलचित्रहरू
श्रेणी:नेपाली भाषाका चलचित्रहरू
करार

करार contract(eng)
कुनै दुई वा सोभन्दा बढि पक्षहरूबिच कुनै काम गर्न वा नगर्नको लागि भएको कानुनी संझौतालाई करार (contract) भनिन्छ।
alt=दुई पक्षबीच केही काम गर्न वा नगर्नको लागि भएको सम्झौता|right|300x300px|दुई वा सोभन्दा बढी पक्षबीच केही काम गर्न वा नगर्नको लागि भएको सम्झौता
करार भन्नाले दुई वा सोभन्दा बढी पक्षबीच केही काम गर्न वा नगर्नको लागि भएको सम्झौतालाई जनाउँदछ । करार वा सम्झौता हर्‍क सम्बन्धको आधारको रूपमा रहन्छ, जहाँ दुई वा सो भन्दा बढी व्यक्तिहरु एउटा काममा संलग्न हुन्छन्। त्यसैले करार एक कानुनी अस्त्र हो जसले सम्झौतासँग गाँसिएका पक्षहरूको आकांक्षालाई सफलीभूत हुने कुराको आश्वस्त पार्दछ। विधिशास्त्रत्रिय अवधारणामा करारमा दुई प्तमुख तत्वहरु हुन्छन् ।: सम्झौता र दायित्व ।
प्रकृति

* सम्झौता
* दायित्वको सिर्जना
* कानुनद्वारा लागू हुने
* दुई वा सोभन्दा व्यक्ती वा पक्ष
*
करारका कार्यहरु
मुलकार्य

* पक्षहरुका बीच भएका सम्झौतामा उल्लेखित दायित्वहरूको कार्यान्वयन गर्ने विधिको व्यवस्थ गर्दछ र सोबमोजिम काम गर्न पक्षहरूलाई बाध्य पार्दछ ।

* यसले पक्षहरूको भविश्यका योजनाहरूलाई अघि बढाउन प्रोत्साहन गर्दछ र सम्भावित पतिस्थितिलाई पहिचान गरी त्यसबाट पर्न सक्ने क्षति वा असुबिधालाई न्यूनीकरन गर्न योजनाबद्ध व्यवस्थ मिलाउँछ ।
अतिरिक्त कार्य

* करारले कारोबार तथा विनियमको मूल्य निर्धारण गर्दछ ।
* सम्बन्धित पक्षका कर्तव्य र उत्तर्दायित्वहरू तथा उनीहरूले चाहेबमोजिमको परिपालानाको स्तरलाई निर्धारण गर्दछ ।

* पक्षहरुबीचको कारोबारमा उत्पन्न हुन सक्ने सम्भावित आर्थिक जोखिम वा नोक्सानीलाई पक्षहरु बीच अगृम रूपमा बाँडफाँड गर्न सक्षम गर्दछ ।

* करारीय दायित्वहरु पूरा नगरेको कारणबाट पर्न गएको क्षतिको लागि पीडित पक्षलाई उपचारको प्रबन्ध गर्दछ ।

* करारले यसमा सहभगी पक्षहरुका आपसी द्वन्द्वात्मक स्वार्थहरुका बीच समन्वय गरी उनीहरूलाई निश्चित साझा उद्देश्यमा पुर्याउने एउटा औजारको काम गर्दछ।
बैध करारका अत्यावश्यक तत्त्वहरु

* दुई पक्ष
* कानुनी सम्बन्ध सिर्जना गर्ने मनसाय

*प्रस्ताव र स्वीकृति
* सहमती
*प्रतिफल
* करारीय क्षमता
* स्वतन्त्र सहमती
* वैधानिक उद्देश्य
* कानुनी रूपमा अबैध घोषणा नभएको
* करार परिपालनाको सम्भाव्यता
* प्रष्ट र निश्चित
* कानुनी प्रकृया पूरा भएको
करारका प्रकारहरु
करारको वैधताको आधारमा

# वैध करार
# बदर हुने करार
# बदर गराउन सकिने करार
# गैर कानुनी करार
# लागू नहुने करार
# शुन्य करार
# कार्यान्वयन गर्न नसकिने करार
करार निर्माणको आधारमा

# व्यक्त
# अव्यक्त
# अर्ध व्यक्त
पक्षको करारमा रहेको दायित्वको आधारमा

# एक पक्षीय करार
# द्विपक्षीय करार ( दुई पक्षीय करार )
करार परिपालनाको आधारमा

# कार्यान्वयन भै सकेको करार
# कार्यान्वयन गर्न बांकी रहेको करार
सांयोगिक घटनामा आधरित करार

# साधारण करार
# सांयोगिक करार


श्रेणी:कानुनी पदावली
श्रेणी:व्यवस्थापन शब्दावली
श्रेणी:व्यवस्थापन
पाली, अर्घाखाँची

पाली नेपालको पूर्व प्रशासनिक विभाजन अनुसार, पश्चिमाञ्चल विकास क्षेत्रको लुम्बिनी अञ्चल, अर्घाखाँची जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ४२१९ रहेको थियो जसमध्ये १७८६ पुरुष र २४३३ महिला रहेका थिए भने यहाँ ९६६ घरधुरी रहेको थियो। यसको साविकको ९ नम्बर वडा हाल सन्धिखर्क नगरपालिकामा पर्दछ भने (१-८) वडाहरू पाणिनी गाउँपालिकामा पर्दछ।

यसको साविकका ९ नम्बर वडा सन्धिखर्क नगरपालिकाको वडा नम्बर ५ हो भने १-८ वडाहरू पाणिनी गाउँपालिकाको वडा नम्बर ८ हो।
सन्दर्भ सामग्रीहरू

श्रेणी:अर्घाखाँची जिल्लाका ठाउँहरू
दासढुङ्गा (चलचित्र)

दासढुङ्गा नेकपा एमालेका तत्कालीन महासचिव मदन भण्डारी र सङ्गठन विभाग प्रमुख जीवराज आश्रितको रहस्यमय हत्याको अनुसन्धनाको बारेमा मनोज पण्डितद्वारा निर्देशित नेपाली कथानक चलचित्र हो। यो चलचित्र मुलधारका नेपाली चलचित्र भन्दा नित्तान्त फरक विषयवस्तुमा निर्माण गरिएको थियो। यस चलचित्रमा दयाहाङ राई, सौगात मल्ल, अनुप बराल, सञ्चिता लुइटेल लगायतका कलाकारहरूको अभिनय रहेको छ।
सन्दर्भ सामग्रीहरू
बाह्य कडीहरू

* दासढुङ्गा इन्टरनेट चलचित्र डेटाबेसमा

श्रेणी:नेपाली चलचित्रहरू
श्रेणी:नेपाली भाषाका चलचित्रहरू
श्रेणी:नेपाली ऐतिहासिक चलचित्रहरू
श्रेणी:सत्य कथामा आधारित नेपाली चलचित्रहरू
कनकाई बहुमुखी क्याम्पस

कनकाई बहुमुखी क्याम्पस झापा जिल्ला, सुरुङ्गा,कन्काई नगरपालिका मा रहेको एउटा क्याम्पस हो । यस क्यामपसले त्रिभुवन विश्वविद्यालयबाट मिति २०४७।०९।१० मा सम्बन्धन प्राप्त गरेको छ । २०४७ साल माघ ७ गते वसन्त पञ्चमीका दिन प्रध्यापक कोमलप्रसाद पोखरेलद्वरा कनकाई माध्यमिक विद्यालयको कक्षाकोठामा प्रमाणपत्र तहका विद्यार्थीहरुलाई नेपाली विषय अध्यापन गरी यस क्याम्पसको पढाइ प्रारम्भको विधिवत् उद्घाटन गरिएको थियो भने यसअघि २०४७ पुस २३ गते कनकाई माध्यमिक विद्यालयको प्राङ्गणमा भेला भएको विशाल जनसभामा श्रद्धेय विद्वान् भरत बाबु प्रसाईं (सी.के.प्रसाईं) [१९८८-२०५०] को प्रमुख आतिथ्यमा शिक्षाप्रेमी देवीप्रसाद उप्रेती (१९६९-२०४९) बाट क्याम्पसको उद्घाटन भएको थियो । सोही दिन ख्यातिप्राप्त ज्योतिषि समाजसेवी दुर्गाप्रसाद खरेल (१९७१-२०५०) ले क्याम्पसलाई चन्दा प्रदान गरेर यस क्याम्पसको इतिहासमा प्रथम चन्दादाता हुने सौभाग्य प्राप्त गरेको देखिन्छ ।

en: Kankai Multiple Campus
इतिहास
वर्तमान अवस्था

यस कनकाई बहुमुखी क्याम्पसमा हाल उच्च मा.वि. तहमा शिक्षा, मानविकी र वाणिज्य विषयको पढाइ हुन्छ भने स्नातक तहमा मानविकी, शिक्षा र वाणिज्य सङ्काय सञ्चालित छन् । त्यसैगरी यहाँ शिक्षा शास्त्र सङ्कायको स्नातकोत्तर कक्षा पनि सञ्चालित छ, जसमा नेपाली शिक्षा, अङ्ग्रेजी शिक्षा र शिक्षा योजना व्यवस्थापन (इ.पी.एम.) विषयको अध्यन अध्यापन हुने गरेको छ।

यस क्याम्पसले भर्खरै विश्वविद्यालय अनुदान आयोगको ५०% अनुदान र क्याम्पसको ५०% लगानीमा लगभग एक करोड चालिस लाखको तिन तले प्रसाशनिक तथा पुस्तकालय पक्की भवन निर्माण गरेको छ । यसको भुइँ तलामा प्रसाशनिक फाँट, लेखा फाँट, परीक्षा फाँट र विभागीय कक्ष रहेका छन् भने दोश्रो तलामा पुस्तकालय कक्ष रहेका छन् । त्यसैगरी तेस्रो तलामा सभा कक्ष र सञ्चालक समितिको कार्यालय रहेको छ ।
क्याम्पसको पुरानो तिन तले पक्की भवनमा कक्षा सञ्चालन गरिन्छ । क्याम्पस परिसरको पाँच बिगहा जग्गाको उत्तर पश्चिम र दक्षिणतिर इँटाको पर्खालको घेराबारा भइसकेको छ भने पूर्वतिर चाहिं बाँकी नै छ । अहिले यो क्यम्पस कनकाई नगरपालिका वडा नं. ३ मा पर्दछ ।
सन्दर्भ सामग्री

श्रेणी:शिक्षा
श्रेणी:नेपालका क्याम्पसहरू
श्रेणी:त्रिभुवन विश्वविद्यालयसँग सम्बन्धित क्याम्पसहरू
लोब्रेकुटी

लोब्रेकुटी नेपालको मेची अञ्चल, पाँचथर जिल्लाको चोकमागु गाविसमा अवस्थित एक पर्यटकीय क्षेत्र हो। लेकाली हावापानीको सुन्दर समिश्रण रहेको लोब्रेकुटी विभिन्न जातका सल्लाका रुखले भरिएको छ। लोब्रेकुटीबाट पाँचथर जिल्ला र जिल्ला बाहिरका विभिन्न स्थानको अवलोकन गर्न सकिन्छ। त्यसैगरी लोब्रेकुटी महागुरु फाल्गुनन्दले ध्यान गरेकाले त्यहाँ गोस्वारी मन्दिर निर्माण गरिएको छ। किरात धर्मावलम्बीहरूले अस्थाका साथ पूजा अर्चना गर्ने यस ठाउँको अवलोकन गर्न भारतबाटसमेत पर्यटक आउने गरेका छन्।
यो पनि हेर्नुहोस
सन्दर्भ सामग्रीहरू
सिद्ध देवीस्थान, पाँचथर

सिद्ध देवीस्थान नेपालको मेची अञ्चल, पाँचथर जिल्लाको कुम्मायक गाउँपालिकामा अवस्थित एक पर्यटकीय क्षेत्र हो| सिद्ध देवीस्थान लाई लिम्बु भाषामा कुम्मायक भनिन्छ | यो धार्मिक स्थल कै नामबाट रानीगाउँ, यासोक, माङ्जाबुंग र स्यावारुम्बा गा.वि.स. मिलाएर कुम्मायक गाउँपालिका बनेको छ | यो धार्मिक स्थलमा हरेक ३-३ वर्षमा त्रिसाली मेला लाग्ने गर्दछ| त्रिसली मेला ३ दिनकोलागि लाग्दछ |

यो पनि हेर्नुहोस
सन्दर्भ सामग्रीहरू
थाक्ले मन्दिर

थाक्ले मन्दिर नेपालको मेची अञ्चल, पाँचथर जिल्लामा अवस्थित एक पर्यटकीय क्षेत्र हो। वि.सं. १९५४ सालमा निर्मित यो मन्दिर पाँचथर सदरमुकाम फिदिमदेखि करीब ७ किलोमीटर दूरीमा अवस्थित छ । यस मन्दिरलाई सिंहदेवी मन्दिर को नामले पनि चिनिने गरिन्छ । मन्दिर क्षेत्रका ठूला ढुंगामा सिवा निवासी मूर्तिकार रुद्र तुम्रोकले कुँदेका युमा, बूढीबजू, सिरिजंगा र शिव-पार्वतीको मूर्तिले मन्दिरलाई थप आकर्षक बनएको छ।
सन्दर्भ सामग्रीहरू
यो पनि हेर्नुहोस
एउटा चित्रमय सुरुवात

एउटा चित्रमय सुरुवात पारिजातद्वारा रचना गरिएको संस्मरण हो। यो संस्मरण वि.सं. २०४५ सालमा फोनिक्स बुक्सद्वारा प्रकाशन गरिएको थियो।
सारांश

एउटा चित्रमय सुरुवात पारिजातको नेपाली संस्मरण हो जसमा उनले आफ्नो लेखन कलालाई पाठक समक्ष प्रस्तुत गरेकी हुन्। पारिजातले आफ्नो जीवनका विविध पक्षहरूलाई एक ठाउँमा गासेर त्यसलाई कलमवद्ध गरेर यो संस्मरण तयार पारेकी हुन्।
सन्दर्भ सामग्रीहरू

श्रेणी:नेपाली साहित्य
श्रेणी:पारिजातका कृतिहरू
नेपाली सैनिक प्रतिष्ठान

नेपाली सैनिक प्रतिष्ठान भक्तपुर जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
इतिहास

वि.सं २००८ मा छाउनीमा आर्मी स्कुलको स्थापना भएको थियो । करिब ३५ वर्ष पछि सुपि , नगरकोट र खरिपाटीमा स्कुलहरु खोलियो । वि.सं २०४३ पौष ११ मा खरिपाटीको स्कुल नगरकोट सारियो ।
सैन्य तालिम

* अफिस क्याडेट कोर्स
* टि.ओ.बि.सि
* जे/एन.सि.ओ
सन्दर्भ सामग्री


श्रेणी:नेपालका क्याम्पसहरू
श्रेणी:त्रिभुवन विश्वविद्यालयसँग सम्बन्धित क्याम्पसहरू
गोल्डनगेट इन्टरनेसनल कलेज

गोल्डनगेट इन्टरनेसनल कलेज काठमाडौँ जिल्लाको पुरानो बानेश्वरमा रहेको एक क्याम्पस हो। यसले त्रिभुवन विश्वविद्यालयसँग सम्बन्धन लिएको छ। यस कलेजको स्थापना सन् २००७ मा भएको हो। यो कलेजमा ६ स्नातोकोत्तर तहका र १३ स्नातक तहका कार्यक्रमहरू सञ्चालनमा छन्।

मार्च ३१, २०१८ मा सम्पन्न भएको क्विक्स बास्केटबल लीगमा गोल्डनगेट इन्टरनेशनल कलेजले त्रिभुवन आर्मी क्लबलाई ९७-९६को स्कोरले हरायो।
सन्दर्भ सामग्रीहरू
यो पनि हेर्नुहोस्

* अमृत साइन्स क्याम्पस

श्रेणी:नेपालका क्याम्पसहरू
श्रेणी:त्रिभुवन विश्वविद्यालयसँग सम्बन्धित क्याम्पसहरू
लिबिया

लिबिया एक उत्तर अफ्रिकी देश हो। करीब १,८००,०० वर्ग किलोमिटर (६९४९८४ वर्ग माइल) को क्षेत्रफल मा रहेको यो देश, जसको ९० प्रतिशत मरुभुमी छ, अफ्रिका को चौथो र विश्वमा १७ औँ सबैभन्दा ठूलो देश हो। देश को ५७ लाख जनसङ्ख्या मध्ये १७ लाख राजधानी त्रिपोली मा बस्दछन् ।
परिचय
भूगोल
इतिहास
धर्म

लीबिया में लगभग 97% आबादी मुसलमान हैं, जिनमें से अधिकतर सुन्नी शाखा से सम्बन्धित हैं। इबादी मुसलमानहरु र अहमदीयहरु को सानो संख्या देश मा छन्।
बाह्य कडीहरू

श्रेणी:देशहरू
श्रेणी:अरबी भाषा आधिकारिक भएका देश तथा क्षेत्रहरू
जयललिता

जयललिता जयराम (तमिल भाषा: ஜெ. ஜெயலலிதா, कन्नड भाषा: ಜೆ. ಜಯಲಲಿತಾ, मलयालम भाषा: ജെ. ജയലളിത, जन्म - २४ फ़रवरी १९४८) ऑल इन्डिया अन्ना द्रविड़ मुनेत्र कड़गम (अन्ना द्रमुक) की वर्तमान महासचिव तथा तमिलनाडु की मुख्यमन्त्री हुन्। उनलाई तमिलनाडु राज्यको दोस्रो महिला मुख्यमन्त्री बन्ने सौभाग्य प्राप्त भयो। उनी साथी हुन् वीके शशिकला
प्रारम्भिक जीवन

जयललिता को जन्म २४ फरवरी १९४८ को एक 'अय्यर' परिवार मा, मैसूर राज्य (जो आहिले कर्नाटक को हिस्सा छ) को मांडया जिल्लाको पांडवपुरा तालुकको मेलुरकोट गाउँमा भएको थियो।
फिल्मी जीवन
राजनीतिक जीवन
सम्मान
मृत्यु

बि. स. २०७३ मंगसिर २० गते सोमबार स्थानीय समय अनुसार राति साढे ११ बजे मृत्य भएको भारतको चन्नाईस्थित अपोलो अस्पतालले जनाएको छ।
सन्दर्भ सामग्रीहरू

श्रेणी:भारतीय नेता
श्रेणी:भारतका मुख्यमन्त्रीहरू
श्रेणी:विकी विमिन एडिटाथन २०१६ मा बनाइएका वा सुधारिएका लेखहरू
श्रेणी:मृत मानिसहरू
श्रेणी:पदमा रहँदा नै मृत्यु हुने व्यक्तिहरू
श्रेणी:सन् २०१६ मा मृत्यु
श्रेणी:भारतीय हिन्दुहरू
त्रिवेणी आदर्श बहुमुखी क्याम्पस

त्रिवेणी आदर्श बहुमुखी क्याम्पस (अंग्रेजी: Triveni Adarsha Multiple Campus) बझाङ जिल्लामा अवस्थित त्रिभुवन विश्वविद्यालयको आङ्गिक क्याम्पस हो। त्यसका साथै यो क्याम्पस विश्वविद्यालय अनुदान आयोग, नेपालद्वारा पनि मान्यता प्राप्त छ। यो नेपालको सुदूरपश्चिम प्रदेश, बझाङ जिल्लाको बुङ्गल नगरपालिकामा रहेको छ। बुङ्गल नगरपालिकाभित्रको एकमात्र उच्च शिक्षा संस्था यो क्याम्पसले स्थानीय विद्यार्थीहरूलाई गुणस्तरीय शिक्षा प्रदान गर्दै आएको छ।
शैक्षिक कार्यक्रम

यस क्याम्पसले मुख्य रूपमा स्नातक तहका कार्यक्रमहरू सञ्चालन गर्दछ।
सुविधाहरू

क्याम्पसमा आधारभूत शैक्षिक सुविधाहरू उपलब्ध छन् जसमा पुस्तकालय, प्रयोगशाला र खेलकुद मैदान समावेश छन्।
नेतृत्व

हाल क्याम्पस प्रमुखको जिम्मेवारी डम्बर कार्कीले सम्हाल्नुभएको छ भने सहायक क्याम्पस प्रमुख अक्कल कुँवर हुनुहुन्छ।
स्वतन्त्र विद्यार्थी युनियन (स्ववियु) को सभापति चन्द्र बोहरा हुनुहुन्छ जो वि.सं. २०८१ मा निर्वाचित हुनुभएको थियो।
क्रियाकलापहरू

क्याम्पसले विभिन्न सामाजिक तथा शैक्षिक क्रियाकलापहरू सञ्चालन गर्दछ। यसमा महिला हिंसा विरुद्धको अभियानअन्तर्गत दुई दिने आत्मरक्षा तालिम (२०८२ असारमा २५ जना छात्राहरूको सहभागितामा) ,
वृक्षारोपण कार्यक्रम (२०८२ असारमा खोलेक क्षेत्रमा), र खेलकुद प्रतियोगिताहरू समावेश छन्।
सन्दर्भ सामग्री
बाह्य कडीहरू

श्रेणी:नेपालका क्याम्पसहरू
श्रेणी:सुदुरपश्चिमका क्याम्पसहरू
श्रेणी:त्रिभुवन विश्वविद्यालयसँग सम्बन्धित क्याम्पसहरू